CELEX: 32011R0897
Language: sl
Date: 2011-09-02 00:00:00
Title: Izvedbena uredba Komisije (EU) št. 897/2011 z dne 2. septembra 2011 o uvrstitvi določenega blaga v kombinirano nomenklaturo

8.9.2011   
            
            
               SL
            
            
               Uradni list Evropske unije
            
            
               L 231/9
            
         IZVEDBENA UREDBA KOMISIJE (EU) št. 897/2011
   z dne 2. septembra 2011
   o uvrstitvi določenega blaga v kombinirano nomenklaturo
   EVROPSKA KOMISIJA JE –
   ob upoštevanju Pogodbe o delovanju Evropske unije,
   ob upoštevanju Uredbe Sveta (EGS) št. 2658/87 z dne 23. julija 1987 o tarifni in statistični nomenklaturi ter skupni carinski tarifi (1) ter zlasti člena 9(1)(a) Uredbe,
   ob upoštevanju naslednjega:
   
               (1)
            
            
               Da bi se zagotovila enotna uporaba kombinirane nomenklature, priložene k Uredbi (EGS) št. 2658/87, je treba sprejeti ukrepe v zvezi z uvrstitvijo blaga iz Priloge k tej uredbi.
            
         
               (2)
            
            
               Uredba (EGS) št. 2658/87 je določila splošna pravila za razlago kombinirane nomenklature. Navedena pravila se uporabljajo tudi za vsako drugo nomenklaturo, ki v celoti ali delno temelji na kombinirani nomenklaturi ali ji dodaja dodatne pododdelke in se predpiše s posebnimi določbami Unije za uporabo tarifnih in drugih ukrepov pri blagovni menjavi.
            
         
               (3)
            
            
               Po navedenih splošnih pravilih se blago iz stolpca (1) razpredelnice iz Priloge uvrsti pod oznako KN, ki je označena v stolpcu (2), iz razlogov iz stolpca (3) navedene razpredelnice.
            
         
               (4)
            
            
               Primerno je določiti, da se lahko imetnik v skladu s členom 12(6) Uredbe Sveta (EGS) št. 2913/92 z dne 12. oktobra 1992 o carinskem zakoniku Skupnosti (2) še tri mesece sklicuje na zavezujoče tarifne informacije, ki jih izdajo carinski organi držav članic v zvezi z uvrstitvijo blaga v kombinirano nomenklaturo in niso v skladu s to uredbo.
            
         
               (5)
            
            
               Odbor za carinski zakonik ni podal mnenja v roku, ki ga je določil njegov predsednik –
            
         SPREJELA NASLEDNJO UREDBO:
   Člen 1
   Blago, opisano v stolpcu (1) razpredelnice iz Priloge, se uvrsti v kombinirano nomenklaturo pod oznako KN iz stolpca (2) navedene razpredelnice.
   Člen 2
   Na podlagi člena 12(6) Uredbe (EGS) št. 2913/92 se je še tri mesece mogoče sklicevati na zavezujoče tarifne informacije, ki jih izdajo carinski organi držav članic in niso v skladu s to uredbo.
   Člen 3
   Ta uredba začne veljati na dvajseti dan po objavi v Uradnem listu Evropske unije.
   
      Uredba je v celoti zavezujoča in se neposredno uporablja v vseh državah članicah.
      V Bruslju, 2. septembra 2011
      
         
            Za Komisijo V imenu predsednika
         
         Algirdas ŠEMETA
         
            Član Komisije
         
      
   
   
      (1)  UL L 256, 7.9.1987, str. 1.
   
      (2)  UL L 302, 19.10.1992, str. 1.
   
      PRILOGA
      
                  Opis blaga
               
               
                  Uvrstitev
                  (oznaka KN)
               
               
                  Utemeljitev
               
            
                  (1)
               
               
                  (2)
               
               
                  (3)
               
            
                  Proizvod, namenjen prodaji na drobno, v 500-mililitrski steklenici, ki vsebuje (v mas. %):
                  
                              —
                           
                           
                              vodo
                           
                           
                              45,9
                           
                        
                              —
                           
                           
                              fruktozo
                           
                           
                              33,3
                           
                        
                              —
                           
                           
                              oligofruktozo
                           
                           
                              7,6
                           
                        
                              —
                           
                           
                              koncentrat jabolčnega soka
                           
                           
                              3,6
                           
                        
                              —
                           
                           
                              koncentrat soka črnega ribeza
                           
                           
                              2,3
                           
                        
                              —
                           
                           
                              rastlinske oligopeptide
                           
                           
                              2,3
                           
                        
                              —
                           
                           
                              citronsko kislino
                           
                           
                              3,6
                           
                        
                              —
                           
                           
                              koncentrat čaja maté
                           
                           
                              0,7
                           
                        
                              —
                           
                           
                              jedilni kvas
                           
                           
                              0,5
                           
                        
                              —
                           
                           
                              L-karnitin
                           
                           
                              0,1
                           
                        
                              —
                           
                           
                              kalijev sorbat
                           
                           
                              0,1
                           
                        Proizvod je rdečerjav, moten, nekoliko viskozno tekoč z gostoto 1,1812 g/cm3 in Brix vrednostjo 40.
                  Če sodimo po navedbah na embalaži, je proizvod sestavljen predvsem iz vode, obogatene s hranilnimi snovmi, in je namenjen za prehransko dopolnilo.
                  Navodila za uporabo: 50 ml proizvoda razredčiti s 100 ml vode ali soka.
               
               
                  2106 90 92
               
               
                  Uvrstitev opredeljujejo splošni pravili 1 in 6 za razlago kombinirane nomenklature ter besedilo tarifnih oznak KN 2106, 2106 90 in 2106 90 92.
                  Ker proizvod vsebuje sladkorje in nekatere druge sestavine, kot sta kalijev sorbat in citronska kislina, ga je treba pred zaužitjem razredčiti, zato ne se more obravnavati kot pijača pod tarifno številko 2202 (glej tudi pojasnjevalne opombe KN k 22. poglavju, Splošno, drugi odstavek)..
                  Proizvod je zato treba uvrstiti pod živila, ki niso navedena ali zajeta na drugem mestu, in sicer pod tarifno številko 2106 (glej tudi 7. točko drugega odstavka pojasnjevalnih opomb HS k tarifni številki 2106).